# data[].attributes.headline
4ο Γυμνάσιο Κοζάνης

# data[].attributes.subject
4ο Γυμνάσιο Κοζάνης

# data[].attributes.attachment_link.provider_name
Σαν Σήμερα .gr

# data[].attributes.attachment_link.readable_text
Στις 22 Φεβρουαρίου 1993, ο Μάνος Χατζιδάκις διηύθυνε για τελευταία φορά την Ορχήστρα των Χρωμάτων, το μουσικό σύνολο που ο ίδιος είχε δημιουργήσει στις 23 Νοεμβρίου 1989. Δύο ημέρες αργότερα, στις 24 Φεβρουαρίου, υπέστη καρδιακό επεισόδιο και από τότε η ζωή του κύλησε με πολλά προβλήματα υγείας, μέχρι την αποδημία του στις 15 Ιουνίου 1994.

Η συναυλία της Ορχήστρας των Χρωμάτων δόθηκε στο Μέγαρο Μουσικής Αθηνών με τίτλο "Διαμαρτυρία κατά του Νεοναζισμού" και περιλάμβανε έργα Κουρτ Βάιλ ( Συμφωνία αρ. 2), Φραντς Λιστ ( Κοντσέρτο για πιάνο και ορχήστρα αρ. 1) και Μπέλα Μπάρτοκ ( Κοντσέρτο για πιάνο και ορχήστρα αρ. 3) με σολίστ τον ούγγρο πιανίστα Γκιόργκι Σάντορ. Ήταν μία εποχή που τα νεοναζιστικά πολιτικά μορφώματα έκαναν αισθητή την παρουσία τους στην Ευρώπη, λίγα χρόνια μετά την κατάρρευση του υπαρκτού σοσιαλισμού.

Το πρόγραμμα της συναυλίας περιείχε και ένα κείμενο-μανιφέστο του μεγάλου Έλληνα συνθέτη κατά του νεοναζισμού, που "δεν είναι οι άλλοι... είμαστε εσείς και εμείς", με τίτλο "Σκέψεις και παρατηρήσεις για το αναζωογονημένο φαινόμενο του νεοναζισμού". Το κείμενο αυτό του Χατζιδάκι είναι διαχρονικά επίκαιρο και διατηρεί ατόφια την αξία του.

Σκέψεις και παρατηρήσεις για το αναζωογονημένο φαινόμενο του νεοναζισμού

Ο νεοναζισμός, ο φασισμός, ο ρατσισμός και κάθε αντικοινωνικό και αντιανθρώπινο φαινόμενο συμπεριφοράς δεν προέρχεται από ιδεολογία, δεν περιέχει ιδεολογία, δεν συνθέτει ιδεολογία.

Είναι η μεγεθυμένη έκφραση-εκδήλωση του κτήνους που περιέχουμε μέσα μας χωρίς εμπόδιο στην ανάπτυξή του, όταν κοινωνικές ή πολιτικές συγκυρίες συντελούν, βοηθούν, ενισχύουν τη βάρβαρη και αντιανθρώπινη παρουσία του.

Η μόνη αντιβίωση για την καταπολέμηση του κτήνους που περιέχουμε είναι η Παιδεία. Η αληθινή παιδεία και όχι η ανεύθυνη εκπαίδευση και η πληροφορία χωρίς κρίση και χωρίς ανήσυχη αμφισβητούμενη συμπερασματολογία. Αυτή η παιδεία που δεν εφησυχάζει ούτε δημιουργεί αυταρέσκεια στον σπουδάζοντα, αλλά πολλαπλασιάζει τα ερωτήματα και την ανασφάλεια. Όμως μια τέτοια παιδεία δεν ευνοείται από τις πολιτικές παρατάξεις και από όλες τις κυβερνήσεις, διότι κατασκευάζει ελεύθερους και ανυπότακτους πολίτες μη χρήσιμους για το ευτελές παιχνίδι των κομμάτων και της πολιτικής. Κι αποτελεί πολιτική "παράδοση" η πεποίθηση πως τα κτήνη, με κατάλληλη τακτική και αντιμετώπιση, καθοδηγούνται, τιθασεύονται.

Ενώ τα πουλιά... Για τα πουλιά, μόνον οι δολοφόνοι, οι άθλιοι κυνηγοί αρμόζουν, με τις "ευγενικές παντός έθνους παραδόσεις".

Κι είναι φορές που το κτήνος πολλαπλασιαζόμενο κάτω από συγκυρίες και με τη μορφή "λαϊκών αιτημάτων και διεκδικήσεων" σχηματίζει φαινόμενα λοιμώδους νόσου που προσβάλλει μεγάλες ανθρώπινες μάζες και επιβάλλει θανατηφόρες επιδημίες.

Πρόσφατη περίπτωση ο 2ος Παγκόσμιος Πόλεμος. Μόνο που ο πόλεμος αυτός μας δημιούργησε για ένα διάστημα μιαν αρκετά μεγάλη πλάνη, μιαν ψευδαίσθηση. Πιστέψαμε όλοι μας πως σ' αυτό τον πόλεμο η Δημοκρατία πολέμησε το φασισμό και τον νίκησε. Σκεφθείτε: η "Δημοκρατία", εμείς με τον Μεταξά κυβερνήτη και σύμμαχο τον Στάλιν, πολεμήσαμε το ναζισμό, σαν ιδεολογία άσχετη από μας τους ίδιους. Και τον... νικήσαμε. Τι ουτοπία και τι θράσος. Αγνοώντας πως απαλλασσόμενοι από την ευθύνη του κτηνώδους μέρους του εαυτού μας και τοποθετώντας το σε μια άλλη εθνότητα υποταγμένη ολοκληρωτικά σ' αυτό, δεν νικούσαμε κανένα φασισμό αλλά απλώς μιαν άλλη εθνότητα επικίνδυνη που επιθυμούσε να μας υποτάξει.

Ένας πόλεμος σαν τόσους άλλους από επικίνδυνους ανόητου σε άλλους ανόητους, περιστασιακά ακίνδυνους. Και φυσικά όλα τα περί "Ελευθερίας", "Δημοκρατίας", και "λίκνων πνευματικών και μη", για τις απαίδευτες στήλες των εφημερίδων και τους αφελείς αναγνώστες. Ποτέ δεν θα νικήσει η Ελευθερία, αφού τη στηρίζουν και τη μεταφέρουν άνθρωποι, που εννοούν να μεταβιβάζουν τις δικές τους ευθύνες στους άλλους. (Κάτι σαν την ηθική των γερόντων χριστιανών. Το καλό και το κακό έξω από μας. Στον Χριστό και τον διάβολο. Κι ένας Θεός που συγχωρεί τις αδυναμίες μας εφόσον κι όταν τον θυμηθούμε μες στην ανευθυνότητα του βίου μας. Επιδιώκοντας πάντα να εξασφαλίσουμε τη μετά θάνατον εξακολουθητική παρουσία μας. Αδυνατώντας να συλλάβουμε την έννοια της απουσίας μας. Το ότι μπορεί να υπάρχει ο κόσμος δίχως εμάς και δίχως τον Καντιώτη τον Φλωρίνης).

Δεν θέλω να επεκταθώ. Φοβάμαι πως δεν έχω τα εφόδια για μια θεωρητική ανάπτυξη, ούτε την κατάλληλη γλώσσα για τις απαιτήσεις του όλου θέματος. Όμως το θέμα με καίει. Και πριν πολλά χρόνια επιχείρησα να το αποσαφηνίσω μέσα μου. Σήμερα ξέρω πως διέβλεπα με την ευαισθησία μου τις εξελίξεις και την επανεμφάνιση του τέρατος. Και δεν εννοούσα να συνηθίσω την ολοένα αυξανόμενη παρουσία του. Πάντα εννοώ να τρομάζω.

Ο νεοναζισμός δεν είναι οι άλλοι. Οι μισητοί δολοφόνοι, που βρίσκουν όμως κατανόηση από τις διωκτικές αρχές λόγω μιας περίεργης αλλά όχι και ανεξήγητης συγγενικής ομοιότητος. Που τους έχουν συνηθίσει οι αρχές και οι κυβερνήσεις σαν μια πολιτική προέκτασή τους ή σαν μια επιτρεπτή αντίθεση, δίχως ιδιαίτερη σημασία που να προκαλεί ανησυχία. (Τελευταία διάβασα πως στην Πάτρα, απέναντι στο αστυνομικό τμήμα άνοιξε τα γραφεία του ένα νεοναζιστικό κόμμα. Καμιά ανησυχία ούτε για τους φασίστες, ούτε για τους αστυνομικούς. Ούτε φυσικά για τους περιοίκους).

Ο εθνικισμός είναι κι αυτός νεοναζισμός. Τα κουρεμένα κεφάλια των στρατιωτών, έστω και παρά τη θέλησή τους, ευνοούν την έξοδο της σκέψης και της κρίσης, ώστε να υποτάσσονται και να γίνονται κατάλληλοι για την αποδοχή διαταγών και κατευθύνσεων προς κάποιο θάνατο. Δικόν τους ή των άλλων. Η εμπειρία μου διδάσκει πως η αληθινή σκέψη, ο προβληματισμός οφείλει κάπου να σταματά. Δεν συμφέρει. Γι' αυτό και σταματώ. Ο ερασιτεχνισμός μου στην επικέντρωση κι ανάπτυξη του θέματος κινδυνεύει να γίνει ευάλωτος από τους εχθρούς. Όμως οφείλω να διακηρύξω το πάθος μου για μια πραγματική κι απρόσκοπτη ανθρώπινη ελευθερία.

Ο φασισμός στις μέρες μας φανερώνεται με δυο μορφές. Ή προκλητικός, με το πρόσχημα αντιδράσεως σε πολιτικά ή κοινωνικά γεγονότα που δεν ευνοούν την περίπτωσή τους ή παθητικός μες στον οποίο κυριαρχεί ο φόβος για ό,τι συμβαίνει γύρω μας. Ανοχή και παθητικότητα λοιπόν. Κι έτσι εδραιώνεται η πρόκληση. Με την ανοχή των πολλών. Προτιμότερο αργός και σιωπηλός θάνατος από την αντίδραση του ζωντανού και ευαίσθητου οργανισμού που περιέχουμε.

Το φάντασμα του κτήνους παρουσιάζεται ιδιαιτέρως έντονα στους νέους. Εκεί επιδρά και το marketing. Η επιρροή από τα Μ.Μ.Ε. ενός τρόπου ζωής που ευνοεί το εμπόριο. Κι όπως η εμπορία ναρκωτικών ευνοεί τη διάδοσή τους στους νέους, έτσι και η μουσική, οι ιδέες, ο χορός και όσα σχετίζονται με τον τρόπο ζωής τους έχουν δημιουργήσει βιομηχανία και τεράστια κι αφάνταστα οικονομικά ενδιαφέρονται. Και μη βρίσκοντας αντίσταση από μια στέρεη παιδεία όλα αυτά δημιουργούν ένα κατάλληλο έδαφος για να ανθίσει ο εγωκεντρισμός η εγωπάθεια, η κενότητα και φυσικά κάθε κτηνώδες ένστιχτο στο εσωτερικό τους. Προσέξτε το χορό τους με τις ομοιόμορφες στρατιωτικές κινήσεις, μακρά από κάθε διάθεση επαφής και επικοινωνίας. Το τραγούδι τους με τις συνθηματικές επαναλαμβανόμενες λέξεις, η απουσία του βιβλίου και της σκέψης από τη συμπεριφορά τους και ο στόχος για μια άνετη σταδιοδρομία κέρδους και εύκολης επιτυχίας.

Βιώνουμε μέρα με τη μέρα περισσότερο το τμήμα του εαυτού μας - που ή φοβάται ή δεν σκέφτεται, επιδιώκοντας όσο γίνεται περισσότερα οφέλη. Ώσπου να βρεθεί ο κατάλληλος "αρχηγός" που θα ηγηθεί αυτό το κατάπτυστο περιεχόμενό μας. Και τότε θα 'ναι αργά για ν' αντιδράσουμε.

Ο νεοναζισμός είμαστε εσείς κι εμείς - όπως στη γνωστή παράσταση του Πιραντέλο. Είμαστε εσείς, εμείς και τα παιδιά μας. Δεχόμαστε να 'μαστε απάνθρωποι μπρος στους φορείς του AIDS, από άγνοια αλλά και τόσο "ανθρώπινοι" και συγκαταβατικοί μπροστά στα ανθρωποειδή ερπετά του φασισμού, πάλι από άγνοια, αλλά κι από φόβο κι από συνήθεια.

Και το Κακό ελλοχεύει χωρίς προφύλαξη, χωρίς ντροπή. Ο νεοναζισμός δεν είναι θεωρία, σκέψη και αναρχία. Είναι μια παράσταση. Εσείς κι εμείς. Και πρωταγωνιστεί ο Θάνατος.

# data[].attributes.attachment_link.authors[].name
Σαν Σήμερα .gr

# data[].attributes.attachment_link.title
Ο Μάνος Χατζιδάκις για τον Νεοναζισμό

# data[].attributes.attachment_link.description
Στις 22 Φεβρουαρίου 1993, ο Μάνος Χατζιδάκις διηύθυνε για τελευταία φορά την Ορχήστρα των Χρωμάτων, το μουσικό σύνολο που ο ίδιος είχε δημιουργήσει στις 23 Νοεμβρίου 1989. Δύο ημέρες αργότερα, στις 24 Φεβρουαρίου, υπέστη καρδιακό επεισόδιο και από τότε η ζωή του κύλησε με πολλά προβλήματα υγείας, μέχρι την αποδημία του στις 15 Ιουνίου 1994.

# data[].attributes.headline
Πάρτε μέρος στην έρευνα με θέμα τον ρατσισμό!

# data[].attributes.subject
Πάρτε μέρος στην έρευνα με θέμα τον ρατσισμό!

# data[].attributes.body
Πώς μπορούμε να αντιμετωπίσουμε τον ρατσισμό;

# data[].attributes.headline
Δείτε τα αποτελέσματα της έρευνας που προηγείται!

# data[].attributes.subject
Δείτε τα αποτελέσματα της έρευνας που προηγείται!

# data[].attributes.body
Πώς μπορούμε να αντιμετωπίσουμε τον ρατσισμό;

# data[].attributes.headline
2ο ΓΕΛ ΕΛΕΥΘΕΡΙΟΥ ΚΟΡΔΕΛΙΟΥ Σκεφτείτε, πόσο ρατσιστές είστε, αν είστε...

# data[].attributes.subject
2ο ΓΕΛ ΕΛΕΥΘΕΡΙΟΥ ΚΟΡΔΕΛΙΟΥ Σκεφτείτε, πόσο ρατσιστές είστε, αν είστε...

# data[].attributes.body
Πόσες και πόσες φορές σας έχει τύχει να περάσετε στο απέναντι πεζοδρόμιο για να αποφύγετε έναν άστεγο; ΔΗΜΗΤΡΗΣ

Πόσες φορές σας έχει τύχει να φοβάστε να πλησιάσετε αλλόγλωσσους πρόσφυγες και μετανάστες; ΜΑΡΙΑ

Πόσες φορές σας έχει τύχει να σχολιάσετε αρνητικά φωτογραφίες/stories στο διαδίκτυο; ΑΘΑΝΑΣΙΑ

Πόσες φορές σας έχει τύχει να μείνετε αδρανείς σε περιπτώσεις εκφοβισμού στο σχολείο σας; ΑΠΟΣΤΟΛΙΑ

Πόσες φορές αποφύγατε να κάνετε παρέα με παιδιά ΑΜΕΑ στο σχολείο σας; ΧΡΗΣΤΟΣ

# data[].attributes.headline
2ο Γυμνάσιο Σπάρτης «Ο ρόλος των εκπαιδευτικών στην καταπολέμηση της βίας μεταξύ ανηλίκων». Ένα εξαιρετικά κατατοπιστικό podcast για το θέμα.

# data[].attributes.subject
2ο Γυμνάσιο Σπάρτης «Ο ρόλος των εκπαιδευτικών στην καταπολέμηση της βίας μεταξύ ανηλίκων». Ένα εξαιρετικά κατατοπιστικό podcast για το θέμα.

# data[].attributes.attachment_link.title
Ο ρόλος των εκπαιδευτικών στην καταπολέμηση της βίας μεταξύ ανηλίκων

# data[].attributes.headline
2ο Γυμνάσιο Σπάρτης

# data[].attributes.subject
2ο Γυμνάσιο Σπάρτης

# data[].attributes.body
Για να σπάσουμε τον ρατσισμό χρειαζόμαστε βοήθεια από ειδικούς. Στο “Live Without Bullying” παρέχονται ανώνυμα και δωρεάν online συμβουλευτικές υπηρεσίες, με τη μορφή ανταλλαγής μηνυμάτων (chat), σχετικά με το φαινόμενο του σχολικού και διαδικτυακού εκφοβισμού. Στο σχολείο μας ξεκινήσαμε μια τέτοια συνομιλία για να δούμε τα αποτελέσματα. Η ανταπόκριση είναι φανερή.

# data[].attributes.headline
2ο Γυμνάσιο Σπάρτης

# data[].attributes.subject
2ο Γυμνάσιο Σπάρτης

# data[].attributes.body
«Ένας φάρος στην πόλη», μια νέα δημιουργία της Λέσχης της Μαρμελάδας, μιας παρέας καλλιτεχνών και δασκάλων της περιοχής Ελαφονήσου και Νεάπολης Ν.Λακωνίας. Πέρα από την άψογη δουλειά των συναδέλφων μας, σημαντικό είναι να αναφέρουμε και με πόσο μεράκι και ευαισθησία καταπιάνονται με το θέμα της κοινωνικής απομόνωσης ατόμων που χαίρονται τελικά αν κάποιοι αναγνωρίσουν την αναγκαιότητα της συμβολής τους στην κοινωνία.

# data[].attributes.attachment_link.authors[].name
Η Λέσχη της Μαρμελάδας

# data[].attributes.attachment_link.title
Η Λέσχη της Μαρμελάδας – Ένας Φάρος στην Πόλη (Official Video)

# data[].attributes.headline
4ο Γυμνάσιο Κοζάνης "Αποδοχή της διαφορετικότητας"

# data[].attributes.subject
4ο Γυμνάσιο Κοζάνης "Αποδοχή της διαφορετικότητας"

# data[].attributes.body
"Τα παιδιά της Α΄ Τάξης στο μάθημα των Γαλλικών ζωγραφίζουν την ανάγκη αποδοχής της διαφορετικότητας"

# data[].attributes.headline
4ο Γυμνάσιο Κοζάνης "Αποδοχή του διαφορετικού"

# data[].attributes.subject
4ο Γυμνάσιο Κοζάνης "Αποδοχή του διαφορετικού"

# data[].attributes.body
Ο Αλέξανδρος Δουλγερίδης της Γ Τάξης του σχολείου μας με τον τρόπο του μας "μιλάει" για την ανάγκη της αποδοχής του διαφορετικού και την ανάγκη να τεθεί ένα τέλος στον ρατσισμό!

# data[].attributes.headline
4ο Γυμνάσιο Κοζάνης "Με την ποίηση πολεμάμε τον ρατσισμό!"

# data[].attributes.subject
4ο Γυμνάσιο Κοζάνης "Με την ποίηση πολεμάμε τον ρατσισμό!"

# data[].attributes.body
Μη με φωνάζεις “Ξένο”

Το χαρακτηριστικό αυτό ποίημα είναι γραμμένο από έναν ανώνυμο μετανάστη, ο οποίος εκτός από την θλίψη του ξεριζωμού από την πατρίδα του, έπρεπε να υποστεί και φυλετικές διακρίσεις από τους κατοίκους της νέας του πατρίδας.

Επειδή άλλη μάνα με γέννησε
και σ’ άλλη γλώσσα άκουσες εσύ
τα όμορφα παιδικά σου παραμύθια…
μη με φωνάζεις «ξένο»
το ψωμί σου δε διαφέρει απ’ το δικό μου
το χέρι σου είναι όμοιο με το δικό μου,
σαν τη φωτιά καίει
και η δική μου φωτιά.

Γιατί λοιπόν με φωνάζεις «ξένο»;
Επειδή σ’ άλλους δρόμους βρέθηκα
και σ άλλο λαό γεννήθηκα
και άλλες θάλασσες γνώρισα
και απ’ αλλού σάλπαρα;
[…]
Αν θέλεις το καλό μου να είσαι καλός
σταμάτα τώρα να με φωνάζεις «ξένο»
αν θέλεις, κοίταξέ με στα μάτια,
πιο πέρα απ’ το μίσος
ας φθάσει η ματιά σου,
ας ξεπεράσει φόβο, εγωισμό.
Για δες, άνθρωπος είμαι κι εγώ
Όχι, δεν είμαι «ξένος»!

# data[].attributes.headline
1ο Γυμνάσιο Ελευθερίου - Κορδελιού      Ρατσισμός: ένα κοινωνικό φαινόμενο           

# data[].attributes.subject
1ο Γυμνάσιο Ελευθερίου - Κορδελιού      Ρατσισμός: ένα κοινωνικό φαινόμενο           

# data[].attributes.headline
1ο Γυμνάσιο Ελευθερίου - Κορδελιού                          Ο Ρατσισμός... είναι για γέλια                      

# data[].attributes.subject
1ο Γυμνάσιο Ελευθερίου - Κορδελιού                          Ο Ρατσισμός... είναι για γέλια                      

# data[].attributes.headline
4ο Γυμνάσιο Κοζάνης - podcast "Με την ποίηση πολεμάμε τον ρατσισμό"

# data[].attributes.subject
4ο Γυμνάσιο Κοζάνης - podcast "Με την ποίηση πολεμάμε τον ρατσισμό"

# data[].attributes.body
Ημέρα αφιερωμένη και στην ποίηση και στον ρατσισμό η 21η Μαρτίου! Και επειδή η ποίηση με τη δύναμή της, είναι φορέας πολιτισμού και μηνυμάτων, σ’ έναν κόσμο στον οποίο η ομοιομορφία καταξιώνεται και η διαφορετικότητα στοχοποιείται, η ποίηση έχει πολλές φορές τον τρόπο να απομονώνει και να προβάλει το ουσιώδες και την κοινωνικοπολιτική κατάσταση της κάθε εποχής.

Ακούστε τα ποιήματα των Εγγονόπουλου, Λειβαδίτη και ενός ανώνυμου μετανάστη με κοινό σκοπό την ευαισθητοποίηση των ανθρώπων για τον ρατσισμό!

Ακούγονται οι μαθητές τριες:

Ευαγγελία Γεωργαντζιά Γ1

Πέρη Μπούρου Γ3

Αργύρης Πλιάτσιος Γ3

Τεχνική επιμέλεια: Γιάννης Δινόπουλος Γ1

# data[].attributes.headline
21 Μαρτίου- Δράσεις για τον εορτασμό της Παγκόσμιας Ημέρας για το Σύνδρομο Down και της Παγκόσμιας Ημέρας κατά του Ρατσισμού στο 2ο Γυμνάσιο Κομοτηνής.

# data[].attributes.subject
21 Μαρτίου- Δράσεις για τον εορτασμό της Παγκόσμιας Ημέρας για το Σύνδρομο Down και της Παγκόσμιας Ημέρας κατά του Ρατσισμού στο 2ο Γυμνάσιο Κομοτηνής.

# data[].attributes.body
Στις 21 Μαρτίου επισκέφτηκαν το 2ο Γυμνάσιο Κομοτηνής  20 περίπου άτομα του Συλλόγου Μέριμνας Αμεα Νοητικής Υστέρησης Ν. Ροδόπης «Άγιοι Θεόδωροι» και του Exagono Κέντρου Νεολαίας και Εθελοντισμού Δήμου Κομοτηνής, ανάμεσά τους  3 φοιτητές της κοινωνικής εργασίας, 5 φοιτητές των ΤΕΦΑΑ και 4 άτομα από το Εxagono. Από το ΚΔΗΦ μας επισκέφτηκαν 15 ωφελούμενοι.

Η δράση  διήρκησε από τις 10:00 έως τις 12:00.  Οι μαθητές των τμημάτων Α2 και Β1 χωρίστηκαν σε 2 ομάδες. Ακολούθησαν δύο βιωματικές δράσεις, η πρώτη αναφορικά με την ενημέρωση για την Παγκόσμια Ημέρα κατά του ρατσισμού που είναι και αυτή στις 21 Μαρτίου και η δεύτερη αναφορικά με την Παγκόσμια ημέρα συνδρόμου Down.

Αφού μοιράστηκαν στους μαθητές διαφορετικές κάλτσες από το Σύλλογο χόρεψαν όλοι μαζί σε έναν μεγάλο κύκλο έναν παραδοσιακό χορό.

Στο τέλος μοιράστηκαν ζυμαρικά σε καθηγητές και μαθητές  από το εργαστήριο της αξίΖΩ ΙΚΕ,  το οποίο συμβάλλει στην ενίσχυση της συμμετοχής των ατόμων με νοητική αναπηρία στην αγορά εργασίας.

Ευχαριστούμε πολύ για τις όμορφες δράσεις! Τα παιδιά πέρασαν υπέροχα!

Περισσότερες πληροφορίες στον παρακάτω σύνδεσμο της τοπικής εφημερίδας της πόλης «Χρόνος»: Οι «Άγιοι Θεόδωροι» για την παγκόσμια ημέρα συνδρόμου Down | xronos.gr

Κατερίνα Κατσούρη

# data[].attributes.attachment_caption
"ταυτότητα και συνύπαρξη: είναι εφικτό"

# data[].attributes.headline
Λύκειο Χορτιάτη

# data[].attributes.subject
Λύκειο Χορτιάτη

# data[].attributes.body
Πώς μπορούν οι διάφοροι πολιτισμοί να σέβονται ο ένας τον άλλον;

Μέσω της προώθησης της πολυπολιτισμικότητας, η οποία διαδραματίζει κρίσιμο ρόλο στην κατανόηση και τον σεβασμό προς τους άλλους λαούς, είναι η απάντηση. Μέσω της αμοιβαίας ανταλλαγής γλώσσας, παραδόσεων και κάθε είδους πολιτισμικής έκφρασης οι άνθρωποι μπορούν να κατανοούν καλύτερα τις διαφορές μεταξύ τους. Αυτό ενισχύει το σεβασμό και αυξάνει την ανοχή και την κατανόηση προς τις διαφορετικές κοινωνικές ή θρησκευτικές πρακτικές των λαών. Έτσι, προωθείται η ειρήνη και η αμοιβαία συνεργασία, ενθαρρύνεται η δημιουργία ενός πιο ενωμένου και «ανοιχτού» πνευματικά κοινού και μπορεί να συμβιβαστεί η διατήρηση της εθνικής συνείδησης με την ειρηνική συνύπαρξη.

Διαλεχτή Πετρίδου

# data[].attributes.attachment_caption
Δημιουργία της  Ντίνας- Rose..

# data[].attributes.headline
 ΕΝ.Ε.Ε.ΓΥ.-Λ ΑΡΓΟΛΙΔΑΣ: APROVE LOVE- NO RACISM

# data[].attributes.subject
 ΕΝ.Ε.Ε.ΓΥ.-Λ ΑΡΓΟΛΙΔΑΣ: APROVE LOVE- NO RACISM

# data[].attributes.headline
2ο ΓΥΜΝΑΣΙΟ  ΩΡΑΙΟΚΑΣΤΡΟΥ

# data[].attributes.subject
2ο ΓΥΜΝΑΣΙΟ  ΩΡΑΙΟΚΑΣΤΡΟΥ

# data[].attributes.headline
50ο Γυμνάσιο Αθηνών

# data[].attributes.subject
50ο Γυμνάσιο Αθηνών

# data[].attributes.body
Το τραγούδι "We Are The World 25 For Haiti", ηχογραφήθηκε την 1η Φεβρουαρίου 2010, στο ίδιο στούντιο με το πρωτότυπο 25 χρόνια νωρίτερα (Henson Recording Studios, πρώην A&M Recording Studios) και περιλαμβάνει πάνω από 80 καλλιτέχνες και ερμηνευτές.

# data[].attributes.attachment_link.title
We Are The World 25 For Haiti - Official Video

# data[].attributes.headline
50ο Γυμνάσιο Αθηνών

# data[].attributes.subject
50ο Γυμνάσιο Αθηνών

# data[].attributes.attachment_link.title
Ρατσισμός, ξενοφοβία - Ένα τρίγωνο στη χώρα των κύκλων

# data[].attributes.headline
5ο ΠΡΟΤΥΠΟ ΓΥΜΝΑΣΙΟ ΧΑΛΚΙΔΑΣ

# data[].attributes.subject
5ο ΠΡΟΤΥΠΟ ΓΥΜΝΑΣΙΟ ΧΑΛΚΙΔΑΣ

# data[].attributes.attachment_link.title
Pdf Μια σκέψη για τα παιδιά της Ριτσώνας 12 με 16-02-2024

# data[].attributes.headline
5ο ΠΡΟΤΥΠΟ ΓΥΜΝΑΣΙΟ ΧΑΛΚΙΔΑΣ

# data[].attributes.subject
5ο ΠΡΟΤΥΠΟ ΓΥΜΝΑΣΙΟ ΧΑΛΚΙΔΑΣ

# data[].attributes.attachment_link.title
Pdf ΠΑΙΖΟΥΜΕ ΜΑΖΙ 13-02-2024 ΣΤΑΔΙΟ